Молодцов Степан Васильевич (27 декабрь 1919 йыл — 3 апрель 1998 йыл) — юрист, халыҡ-ара һәм диңгеҙ хоҡуҡтары белгесе; Ленинград дәүләт университетының тарих факультетын тамамлаған (1941), юридик фәндәр докторы, диссертацияһы асыҡ диңгеҙ хоҡуҡи режимы тураһында яҙылған (1961), Рәсәй халыҡтар дуҫлығы университетының халыҡ-ара хоҡуҡ кафедраһы мөдире һәм профессоры (1962); Мәскәү дәүләт халыҡ-ара мөнәсәбәттәр институтының хоҡуҡ кафедраһы мөдире һәм профессоры (1975); Рәсәй Федерацияһының атҡаҙанған фән эшмәкәре.